
 22.2.2014
 BG
 Официален вестник на Европейския съюз
 L 54/14
 РЕГЛАМЕНТ ЗА ИЗПЪЛНЕНИЕ (ЕС) No 168/2014 НА КОМИСИЯТА
 от 21 февруари 2014 година
 за изменение на Регламент (ЕО) No 555/2008 относно докладването и оценката на програмите за подпомагане на държавите членки
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1), и по-специално член 54, буква в) от него,
 като има предвид, че:
 (1)
 В член 35 от Регламент (ЕО) No 555/2008 на Комисията (2) се определят подробни правила за прилагането на разпоредбите на член 188а, параграфи 5 и 6 от Регламент (ЕО) No 1234/2007 на Съвета (3) относно докладването и оценката на програмите за подпомагане на държавите членки в лозаро-винарския сектор. Регламент (ЕО) No 1234/2007 е отменен и заменен с Регламент (ЕС) No 1308/2013, считано от 1 януари 2014 г.
 (2)
 В Регламент (ЕС) No 1308/2013 не се предвижда разпоредба за докладване и оценка на програмите за подпомагане на държавите членки, както е предвидено в член 188а, параграфи 5 и 6 от Регламент (ЕО) No 1234/2007, но Комисията се оправомощава да приема мерки в това отношение посредством актове за изпълнение. Поради тази причина е необходимо член 35 от Регламент (ЕО) No 555/2008 да се адаптира.
 (3)
 Поради това Регламент (ЕО) No 555/2008 следва да бъде съответно изменен.
 (4)
 Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Член 35 от Регламент (ЕО) No 555/2008 се изменя, както следва:
 1)
 Параграф 1 се заменя със следното:
 „1. Всяка година преди 1 март държавите членки представят на Комисията доклад за изпълнението през предходната финансова година на мерките, предвидени в техните програми за подпомагане, посочени в част II, дял I, глава II, раздел 4 от Регламент (ЕС) No 1308/2013 на Европейския парламент и на Съвета (4).
 В тези доклади се изброяват и описват мерките, за които е била предоставена помощта от Съюза по линия на програмите за подпомагане.
 Тези доклади се представят от държавите членки на Комисията с формуляра, установен в приложения V и VI към настоящия регламент. Информацията от съответните таблици се отнася до мерките на програмата за подпомагане за всяка година:
 а)
 отчет за вече направените разходи за финансовата година през програмния период, които в никакъв случай няма да надхвърлят бюджетните ограничения за държавата членка, определени в приложение VI към Регламент (ЕС) No 1308/2013;
 б)
 прогнози за следващите финансови години до края на планирания период за изпълнение на програмата за подпомагане, в рамките на бюджетните ограничения за държавата членка, определени в приложение VI към Регламент (ЕС) No 1308/2013, и в съответствие с най-актуалното представяне на програмата за подпомагане, изпратено в съответствие с член 3 от настоящия регламент.
 2)
 Параграф 4 се заменя със следното:
 „4. Преди 1